Apstiprināts
SIA “AMAZONE” 
2026. gada 18. septembrī

DEMO UN LIETOTAS TEHNIKAS IZSOLE


IZSOLES NOTEIKUMI

1. SIA “Amazone” izsola Pielikumā norādītās, demo un lietotās tehnikas. 
2. Ne izsolītajām tehnikām, ne to detaļām netiek noteikts garantijas termiņš, izņemot STEYR Terrus 6270 CVT un Absolut 6280 CVT.
3. Ar izsolāmo tehniku un komplektāciju visas ieinteresētās personas var iepazīties SIA “Amazone” filiālē Rasas ielā 2, Brankās, Cenu pagastā, Jelgavas novadā, LV – 3042, iepriekš piesakoties pa tālruni 26955573. 
4. Pielikumā ir norādīts izsolē pārdodamās tehnikas sākuma cena bez pievienotās vērtības nodokļa. Izsole notiek ar augšupejošu soli, soļa apmērs:
a. Ja sākuma cena ir līdz 15 000 EUR, soļa apmērs ir 500 EUR (pieci simti euro) bez pievienotās vērtības nodokļa. 
b. Ja sākuma cena ir virs 15 000 EUR, soļa apmērs ir 1000 EUR (viens tūkstotis euro) bez pievienotās vērtības nodokļa.
Nosolītā summa tiek aplikta ar pievienotās vērtības nodokli 21%.
5. Izsoles norises laiks:
Izsoles sākums 25.09.2026. plkst. 12:30.
Pieteikšanās līdz 25.09.2026. plkst. 12:00.
Izsoles noslēgums 25.09.2026 plkst. 13:45.
6. Reģistrācija izsolei:

6.1. Par izsoles dalībnieku var kļūt jebkura fiziska vai juridiska persona, kurai atbilstoši tiesību normatīvajiem aktiem ir tiesības iegūt attiecīgu kustamo mantu īpašumā Latvijas Republikā.
6.2.Pieteikšanās dalībai izsolē notiek, izmantojot pieteikuma anketu.
6.3. Lai piedalītos izsolē, izsoles dalībniekam jāiemaksā nodrošinājuma maksa 100 EUR apmērā.
6.4. Nodrošinājuma maksai jābūt iemaksātai līdz pieteikšanās termiņa beigām.
6.5. Nodrošinājuma maksu iespējams iemaksāt klātienē izsoles norises vietā pasākuma laikā vai veicot pārskaitījumu uz zemāk norādītajiem SIA “Amazone” bankas rekvizītiem.
6.6. Ja izsoles dalībnieks nosola tehniku, iemaksātā nodrošinājuma maksa tiek ieskaitīta nosolītās tehnikas pirkuma cenas apmaksā.
6.7. Izsoles dalībniekam, kurš tehniku nav nosolījis, nodrošinājuma maksa tiek atmaksāta.
6.8. Gadījumos, kas noteikti šo noteikumu 7.3. un 8.2. punktā, nodrošinājuma maksa netiek atmaksāta.

7. Izsoles rezultātu apstiprināšana, nosolītās summas samaksas kārtība un pirkuma līguma noslēgšana:

7.1. Pēc izsoles noslēguma nosolītājam elektroniski uz izsoļu dalībnieku reģistrēto e-pastu nosūta paziņojumu par to, ka viņš nosolījis augstāku cenu nekā citi un ir iestājies pienākums noslēgt pirkuma līgumu ar SIA “Amazone” par kustamās mantas iegādi. 
7.2. Nosolītājam 7 (septiņu) dienu laikā pēc izsoles noslēguma dienas jānoslēdz pirkuma līgums ar SIA “Amazone”. 
7.3. Gadījumā, ja samaksa netiek veikta noteikumos noteiktajā kārtībā un termiņā, persona, kura nosolījusi augstāko cenu, zaudē tiesības iegūt nosolīto tehniku, kā arī zaudē iemaksāto nodrošinājuma maksu. Šādā gadījumā SIA “Amazone” ir tiesīga piedāvāt iegūt tehniku tam izsoles dalībniekam, kurš solījis iepriekšējo augstāko cenu par to, un viņa solītā cena uzskatāma par nosolīto cenu.

8. Nenotikusi izsole:

8.1. Izsole uzskatāma par nenotikušu, ja:
8.1.1. uz izsoli līdz sludinājumā norādītajam laikam nav reģistrējušies trīs pretendenti uz attiecīgo tehnikas vienību;
8.1.2. izsoles dalībnieks - nosolītājs atsakās no kustamās mantas un/vai atsakās parakstīt Pirkuma līgumu.
8.1.3. nosolītājs atsakās parakstīt Pirkuma līgumu un nākamais izsoles augstākās cenas nosolītājs atsakās no kustamās mantas un/vai atsakās parakstīt Pirkuma līgumu vai nav nākamā izsoles augstākās cenas nosolītāja (izsolē piedalījās tikai viens izsoles dalībnieks).
8.2. Ja iestājas šo noteikumu 8.1.2. - 8.1.3.punktā minētais gadījums, nodrošinājuma maksa netiek atmaksāta.
9. Citi noteikumi

9.1.	Piesakoties izsolei, izsoles pretendenti, dalībnieki piekrīt, ka SIA “Amazone" veic to personas datu apstrādi, pārbaudot sniegto ziņu patiesumu. 
9.2.	 Datu pārzinis ir SIA “Amazone”, reģistrācijas Nr. 46103001507, juridiskā adrese: Deksnes iela 9, Padures pagasts, Kuldīgas novads, LV-3321, kas veic personas datu apstrādi ar nolūku organizēt tai piederošās kustamās mantas izsoli.
9.3. 	Izsoles rīkotājs patur tiesības izsolāmo mantu pārdot ātrāk, kā arī patur tiesības izsolāmo mantu nepārdot un saglabāt to sev.


Izsoles tehniku piedāvājums: https://www.amazone.lv/jaunums/lietotas-un-demo-tehnikas-izsole-klientu-diena

Rekvizīti:

SIA AMAZONE
Deksnes iela 9, Padures pagasts
Kuldīgas novads, LV-3321, Latvija

LV46103001507
Luminor Bank AS
LV03RIKO0002930225036

Tel.: +371 63348131
Fakss: +371 63322468
E-pasts: amazone@amazone.lv

